Ο δανεισμός εργαζομένου στο πλαίσιο ομίλου επιχειρήσεων
Creators: name: Διάκου, Παρασκευή Νικολάου
Publisher: name: Aristotle University of Thessaloniki
Year: 2018
Subjects: Εργατικό Δίκαιο
Δανεισμός Εργαζομένου
Όμιλος Επιχειρήσεων
Labour Law
Employee Loaning
Business Group

description: Σκοπός της παρούσας εργασίας είναι να καταδείξει τα ιδιαίτερα ζητήματα που προκύπτουν κατά το δανεισμό εργαζομένου στο πλαίσιο του ομίλου επιχειρήσεων. Στο πλαίσιο λειτουργίας του ομίλου ο εργαζόμενος παραχωρείται από την εταιρία με την οποία συμβλήθηκε στη σύμβαση εξαρτημένης εργασίας σε άλλη επιχείρηση του ομίλου, εξυπηρετώντας κατά κανόνα τις ευρύτερες ανάγκες είτε του ομίλου συνολικά είτε της ισχυρότερης μητρικής εταιρίας. Τα βασικά δομικά χαρακτηριστικά του ομίλου - η ενότητα του κεφαλαίου, η κοινή αξιοποίηση του εργατικού δυναμικού, ο κοινός επιχειρηματικός σκοπός, η κεντρική παραγωγική και οικονομική οργάνωση, - τον καθιστούν μία ενιαία «οικονομική και κοινωνική μονάδα» που καθορίζει την πορεία των εργασιακών σχέσεων στις επιμέρους επιχειρήσεις. H ιδιάζουσα αυτή δομή και λειτουργία του ομίλου και του δανεισμού που λαμβάνει χώρα στο πλαίσιο του θέτει αναπόφευκτα το ζήτημα της επαναξιολόγησης της έννομης θέσης του υπό δανεισμού μισθωτού. Η επαναξιολόγηση αυτή προσεγγίζεται μέσω του μηχανισμού άρσης της αυτοτέλειας του νομικού προσώπου, ώστε να καταλογιστεί – μέσω της κατάφασης της συνδρομής ειδικών περιστάσεων- στο πρόσωπο – βασικός μέτοχος ή μητρική εταιρία- που ασκεί τη βασική επιχειρηματική και οικονομική κατεύθυνση και το σύνολο των εργοδοτικών εξουσιών, πλήρης εργοδοτική ευθύνη. Παράλληλα ο δανεισμός εργαζομένου από εταιρία που λειτουργεί εντός του ομίλου ως εταιρία διαχείρισης προσωπικού καθιστά δυνατή, για την αντιμετώπιση των αναφυόμενων εργατικού δικαίου ζητημάτων, την αναλογική εφαρμογή του Ν. 4052/2012 για τις Εταιρίες Προσωρινής Απασχόλησης και για τη λειτουργία της προσωρινής απασχόλησης. Ως μέθοδος άλλωστε οργάνωσης της εργασίας, ο δανεισμός αποτελεί προδιατυπωμένο και μονομερώς επιβαλλόμενο όρο στη σύμβαση εργασίας, θέτοντας αναπόφευκτα το ζήτημα της αποκατάστασης της διαταραχθείσας- λόγω της διαπραγματευτικής ανισότητας των μερών- συμβατικής ελευθερίας, μέσω της αναλογικής εφαρμογής του άρθρου 2 του Ν. 2251/1994. Η καλή πίστη δε και η δικαιολογημένη εμπιστοσύνη του μισθωτού, ο οποίος μετακινείται στο εσωτερικό του ομίλου με τη μέθοδο του δανεισμού, αποτελεί το έρεισμα για τη θεμελίωση της σωρευτικής υπεισέλευσης του μεταγενέστερου εργοδότη στην αρχική σύμβαση εργασίας ως πλήρως συνυπεύθυνου μέρους και τη διεύρυνση των υποκειμενικών ορίων της αρχικής σύμβασης. Είναι τέλος δυνατή η θεμελίωση της αδικοπρακτικής ευθύνης της μητρικής εταιρία και ελέγχουσας τη θυγατρική επιχείρηση με την οποία συμβάλλεται ο εργαζόμενος, όταν η εξοντωτική επέμβαση στην επιχειρηματική και οικονομική σφαίρα της τελευταίας έχει ως αποτέλεσμα την παραβίαση των υποχρεώσεων που έχει αναλάβει με τη σύμβαση εξαρτημένης εργασίας
description: The aim of the present thesis is the study of the particular issues of the employee loaning within the business group. Within the business group the employee is loaned by the employer/ loaning company to the borrowing company in order to serve either the needs of the business group as whole either the interests of the powerful parent company. The essential characteristics of the business group – the capital integration, the common labor utilization, the common business aim, the central production and financial organization- make the business group “a financial and social community” that determines the employment conditions in the companies of the group. This particular structure of the business group and the employee loaning within it set the need of the employee’s legal protection reassessment. A main method for this purpose is the lifting the corporate vail of the parent company in order to be the fully responsible employer. Furthermore, it is possible that the employees within the business group are loaned by a specific company that exclusively controls the labor force in the business group. In that case applying the Law 4052/2012 by analogy can be supported. Employee loaning is also possible to be a unilateral and pre-printed term in the employment contracts. The remedying of the contractual freedom and negotiation inequality can be approached by applying art. 2 Law 2251/1994 by analogy. Furthermore good faith and the employee’s legitimate expectations can be the ground on which the borrowing employer is considered fully responsible employer and the initial employment contract is subjectively broadened. It is finally possible the parent company to be liable to the employee in delict by reason of the predatory financial and operating interference to the subsidiary company that leads to infringement of the employer’s obligations